یازار : هاماش
+0 به یه ن
ائشیدیبسیز دئیرلر"فلان آدام ایت کیمی
قورخاقدیر". آتا بابامیز هئچ سؤزو بوشونا سؤیله مه ییبلر. اصلینده ائله ایت
چوخ قورخاق حئیواندی آنجاق آدام اوستونه جومان ایتلر بیر باشقا اینسانلار الینده
بسله نن ایتلردیلر. اوستاد شهریارین بیر سؤزی وار بویورورکی: ایتیمیز قورد اولالی،
بیزده قاییتدیق قویون اولدوق ایت ایله قول- بویون
اولدوق. اینسان اوستونه جومان ایت هئچ شوبهه
سیز باشقا اینسانلارلا قول بویون اولان ایتلردندی. میثال ایچون بیر دوولتلی نین
یازدیغیندا یئییب قودوروب و یا بیر چوبانین یانیندا اتدن کوتدن یئییب هارینلایان
بیر کؤپکدی. دئمه لی ایتله قول بویون اولان اینسانلار او ایتلره اؤرک وئریرلر.
گؤروبسوز یییه سیز ایتلر یول قیراقلاریندا زیر زیبیل توکولموش یئرلرده سوله نرلر و
اینسان گؤرنده یا قاچیب گیزله نرلر و یا قویروقلارین بوللایارلار آنجاق اینسان
الینده بسله نن ایتلر بیر باشقاسین گؤرنده ییرتماق قصدیله جومارلار. ایتی
کوشکوره ن آدام اولماسا، اینسان اوستونه جومماق جساراتی اوندا اولماز.
azb_Arab ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab